ประกาศเทศบาลตำบลหนองขาวประกาศเทศบาลตำบลหนองขาวเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลของเทศบาลตำบลหนองขาว[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอเทศบาลตำบลหนองขาว อำเภอท่าม่วง จังหวัดกาญจนบุรีเป็นหน่วยงานราชการส่วนท้องถิ่นได้จัดระบบข้อมูลข่าวสารส่วนบุคคลที่เกี่ยวข้องและจำเป็นในการปฏิบัติงานดังนี้๑. ประเภทของบุคคลที่มีการจัดเก็บข้อมูลไว้๑.๑ พนักงานเทศบาลทุกระดับสังกัดเทศบาลตำบลหนองขาว๑.๒ ลูกจ้างประจำ พนักงานจ้างสังกัดเทศบาลตำบลหนองขาว๑.๓ สมาชิกสภาเทศบาลตำบลหนองขาว๒. ประเภทของระบบข้อมูลข่าวสารส่วนบุคคล๒.๑ สมุดประวัติ และ ก.พ. ๗๒.๒ แฟ้มประวัติ๒.๓ บัตรประวัติ๒.๔ ทะเบียนสมาชิกสภาเทศบาล๓. ลักษณะการใช้ข้อมูลตามปกติ๓.๑ใช้เพื่อการบริหารงานบุคคลของเทศบาลตำบลหนองขาว๓.๒ ใช้เพื่อบริการแก่หน่วยงาน หรือบุคคลภายนอก๓.๓ใช้เพื่อวัตถุประสงค์ตามที่เจ้าของข้อมูลร้องขอ๔. วิธีการขอตรวจดูข้อมูลข่าวสารส่วนบุคคล๔.๑กรณีเจ้าของข้อมูลเป็นผู้ร้องขอตรวจดูข้อมูลของตนเอง ให้ดำเนินการดังนี้๔.๑.๑กรณีแสดงตนเพื่อขอตรวจดูข้อมูลให้หน่วยงานที่เก็บรักษาข้อมูลนั้นเปิดเผยข้อมูลข่าวสารตามที่เจ้าของข้อมูลร้องขอ๔.๑.๒ กรณีที่ไม่ได้ขอตรวจดูข้อมูลด้วยตนเองให้ส่งคำร้องเป็นหนังสือต่อหน่วยงานที่เก็บรักษาข้อมูลข่าวสารส่วนบุคคลหรือมอบอำนาจให้บุคคลอื่นขอตรวจดูข้อมูลข่าวสารของตนเองให้หน่วยงานดังกล่าวเปิดเผยข้อมูลข่าวสารตามที่เจ้าของข้อมูลร้องขอ๔.๒ กรณีที่หน่วยงานของเทศบาลตำบลหนองขาวซึ่งมีหน้าที่รับผิดชอบในการบริหารงาน หรือมีอำนาจหน้าที่ในการนำข้อมูลไปดำเนินการใดๆในกิจการของเทศบาลตำบลหนองขาวมีความประสงค์ขอใช้ข้อมูลให้หน่วยงานที่เก็บรักษาข้อมูลข่าวสารส่วนบุคคลให้บริการข้อมูลดังกล่าวแก่หน่วยงานนั้นๆ๔.๓ กรณีเป็นหน่วยงาน หรือบุคคลภายนอกมีความประสงค์ขอใช้ข้อมูลข่าวสารส่วนบุคคลให้ดำเนินการดังนี้๔.๓.๑ กรณีเป็นหมายศาลให้หน่วยงานที่เก็บรักษาข้อมูลข่าวสารส่วนบุคคลให้ข้อมูลข่าวสารตามที่ศาลร้องขอ๔.๓.๒ กรณีเป็นหน่วยงานของรัฐ หรือเอกชนให้หน่วยงานที่เก็บรักษาข้อมูลข่าวสารส่วนบุคคลให้ข้อมูลข่าวสารเฉพาะที่ไม่ก่อให้เกิดความเสียหายต่อเจ้าของข้อมูล เช่น ชื่อนามสกุลตำแหน่ง สังกัด๔.๔ กรณีที่มีการขอใช้ข้อมูลข่าวสารส่วนบุคคลนอกจากการใช้ข้อมูลข่าวสารตามปกติหน่วยงานที่เก็บรักษาข้อมูลข่าวสารส่วนบุคคลจะให้ข้อมูลได้เมื่อได้รับความยินยอมเป็นหนังสือจากเจ้าของข้อมูล๔.๕ กรณีมีปัญหาในทางปฏิบัติให้นายกเทศมนตรีตำบลหนองขาวเป็นผู้พิจารณาชี้ขาด๕. วิธีการขอแก้ไขเปลี่ยนแปลงข้อมูล๕.๑ การขอแก้ไข วัน เดือน ปีเกิดปฏิบัติตามระเบียบสำนักนายกรัฐมนตรีว่าด้วยการขอแก้ไข วัน เดือน ปีเกิดในทะเบียนประวัติข้าราชการ พ.ศ. ๒๕๒๗๕.๒ การแก้ไขเพิ่มเติมในบัตรประวัติ แฟ้มประวัติมีแนวทางปฏิบัติดังนี้๕.๒.๑ รายการเปลี่ยนแปลงหรือเพิ่มเติมที่จะต้องแจ้งให้เจ้าหน้าที่ผู้รับผิดชอบทราบเพื่อบันทึกในบัตรประวัติแฟ้มประวัติ(๑) การผ่านการอบรม ดูงานและการได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้เจ้าหน้าที่ผู้รับผิดชอบ จำนวน ๔ ชุด(๒) การเพิ่มวุฒิการศึกษาใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา (Transcript)จำนวน ๔ ชุด(๓) การเปลี่ยนชื่อตัว ชื่อสกุลให้แจ้งการเปลี่ยนแปลงโดยแนบสำเนาเอกสารหลักฐานในการเปลี่ยนชื่อตัว ชื่อสกุลพร้อมกับแนบสำเนาทะเบียนบ้าน (ทร. ๑๔) จำนวน ๔ ชุด(๔) การเพิ่มเติมรายการอื่นๆ เช่นการได้รับคัดเลือกเป็นข้าราชการดีเด่นเป็นต้น ให้ส่งสำเนาใบประกาศหรือหลักฐานอื่นๆ จำนวน ๔ ชุด๕.๒.๒ เอกสารหลักฐานที่ส่งให้เจ้าหน้าที่ผู้รับผิดชอบต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ข้อ ๓๑ ทุกครั้ง๕.๓ นอกจากการเพิ่มเติมรายการหรือการขอเปลี่ยนชื่อตัว ชื่อสกุลในบัตรประวัติแล้วหากมีพนักงานเทศบาลบางรายที่เคยรับราชการทหารและได้รับพระราชทานยศทางทหาร ซึ่งต่อมาไม่ประสงค์ใช้ชื่อยศนำหน้าชื่อตัวกรณีเช่นนี้ก็สามารถทำได้ตามคำชี้แจงของกระทรวงกลาโหม ลงวันที่ ๓๐ มิถุนายน ๒๕๑๗ซึ่งสำนักงานปลัดกระทรวงมหาดไทยได้มีหนังสือ ที่ มท ๐๒๐๓.๒/ว ๖๘๕ ลงวันที่ ๑มิถุนายน ๒๕๓๘ แจ้งให้ส่วนราชการในสังกัดทราบและถือปฏิบัติโดยให้ผู้ที่ประสงค์จะไม่ใช้ชื่อยศนำหน้าชื่อแล้วเสนอต่อผู้บังคับบัญชาตามลำดับชั้นเพื่อจะได้แจ้งต้นสังกัดดำเนินการแก้ไขในบัตรประวัติ ต่อไป๖. แหล่งที่มาของข้อมูล๖.๑ เจ้าของประวัติ๖.๒ คำสั่งแต่งตั้ง โอน ย้าย และคำสั่งอื่นๆที่เกี่ยวข้อง๖.๓ ผลการเลือกตั้งและแต่งตั้งที่เกี่ยวข้องกับสมาชิกสภาเทศบาล๖.๔ หน่วยงานของเทศบาลตำบลหนองขาวประกาศณ วันที่ ๒๐ พฤศจิกายน พ.ศ. ๒๕๔๙ชอบสุขศิรินายกเทศมนตรีตำบลหนองขาวโสรศ/ผู้จัดทำ๗มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๓ ง/หน้า ๑๑๕/๒๕ พฤษภาคม ๒๕๕๐